01/1. kd Euroopa Liidu Teataja 109 31981D0209 L 100/21 EUROOPA ÜHENDUSTE TEATAJA 11.4.1981 NÕUKOGU OTSUS, 30. märts 1981, millega suurendatakse Euroopa Kohtu kohtujuristide arvu (81/209/Euratom, ESTÜ, EMÜ) EUROOPA ÜHENDUSTE NÕUKOGU, võttes arvesse Euroopa Söe- ja Teraseühenduse asutamislepingut, eriti selle artiklit 32a, võttes arvesse Euroopa Majandusühenduse asutamislepingut, eriti selle artiklit 166, võttes arvesse Euroopa Aatomienergiaühenduse asutamislepingut, eriti selle artiklit 138, võttes arvesse Euroopa Kohtu 21. juuli 1978. aasta märgukirjas esitatud taotlust kohtujuristide arvu suurendamiseks ning arvestades, et: Euroopa Kohtu töökoormuse suurenemise tõttu on põhjendatud kohtujuristide arvu suurendamine viiele; seepärast tuleks muuta Euroopa Söe- ja Teraseühenduse asutamis- lepingu artikli 32a esimest lõiku, Euroopa Majandusühenduse asutamislepingu artikli 166 esimest lõiku ja Euroopa Aatomiener- giaühenduse asutamislepingu artikli 138 esimest lõiku, et suuren- dada kohtujuristide arvu; tuleks muuta Euroopa Söe- ja Teraseühenduse asutamislepingu artikli 32b kolmandat lõiku, Euroopa Majandusühenduse asuta- mislepingu artikli 167 kolmandat lõiku ja Euroopa Aatomiener- giaühenduse asutamislepingu artikli 139 kolmandat lõiku, et osa- line asendamine hõlmaks vaheldumisi kahte ja kolme kohtujuristi; ettenähtud asendamissüsteemi toimimise tagamiseks tuleks käes- oleva otsusega loodud ametikohale esmakordselt määratud koh- tujuristi ametiaja lõpptähtaeg lükata edasi 6. oktoobrile 1985, ON TEINUD JÄRGMISE OTSUSE: Artikkel 1 Euroopa Söe- ja Teraseühenduse asutamislepingu artikli 32a esimene lõik, Euroopa Majandusühenduse asutamislepingu artikli 166 esimene lõik ja Euroopa Aatomienergiaühenduse asutamislepingu artikli 138 esimene lõik asendatakse järgmisega: “Kohut abistab viis kohtujuristi.” Artikkel 2 Euroopa Söe- ja Teraseühenduse asutamislepingu artikli 32b kolmas lõik, Euroopa Majandusühenduse asutamislepingu artikli 167 kolmas lõik ja Euroopa Aatomienergiaühenduse asutamislepingu artikli 139 kolmas lõik asendatakse järgmisega: “Iga kolme aasta järel toimub kohtujuristide osaline asendami- ne. Vaheldumisi asendatakse kaks ja kolm kohtujuristi.” Artikkel 3 Käesoleva otsusega loodud ametikohale esmakordselt nimetatava kohtujuristi ametiaeg lõpeb 6. oktoobril 1985. Brüssel, 30. märts 1981 Nõukogu nimel eesistuja G. BRAKS